Efi-bios tarjoaa erilaisen näkymän biosiin. (KUVA: MSI)
Julkaistu: 18.7.2008 15:50 , Päivitetty: 18.7.2008 15:50
Efi-bios on suunniteltu korvaamaan nykyisin käytössä oleva bios.
Sen alkuperäinen kehittäjä oli Intel, mutta kehitys on siirtynyt nyttemmin UEFI-organisaatiolle (Unified EFI) , joka määrittelee efi-spesifikaatiota. Uefissa ovat mukana muun muassa AMD, Apple, Dell, HP, IBM, Intel, Lenovo ja Microsoft.
Efi-biosissa on graafinen käyttöliittymä, jota voi käyttää hiirellä. Siinä pystyy suorittamaan ohjelmia, kuten mediasoitinta, nettiselainta ja pelejä jo ennen käyttöjärjestelmän latausta. Se pystyy myös käyttämään verkkoyhteyksiä. MSI ilmoittaa yrityksen Click Biosiksi nimeämän efi-biosin toimivan käyttöjärjestelmästä riippumatta.
Yritys esittelee sivuillaan flashilla toimivan efi-simulaationhttp://global.msi.com.tw/html/popup/MB/uefi/experience.html, josta voi katsella, miltä efi-biosin käyttö näyttää. Simulaation perusteella MSI tarjoaa biosissaan edellä mainittujen ohjelmien lisäksi muun muassa kovalevyn varmuuskopiointia ja biosin päivitystoiminnon.
Tietotekniikkavalmistaja Apple on käyttänyt efi-biosia Intelin tekniikkaan perustuvissa Mac-tietokoneissaan jo aiemmin.
Kiinalainen Changhong IT Information Products on valinnut suomalaisen Winwap Technologiesin selain- ja viestintäsovellukset seuraavan sukupolven päätelaitteisiinsa, joissa on integroidut puhelintekniikkaominaisuudet. Lue lisää ›